**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 12/2018**

**ΑΔΑ:** 7ΥΞΔΩΨΑ-3ΚΑ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 6ο/2018 Της 29Ης ΙΑΝΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση**  **ή μη πρακτικού επιτροπής διαγωνισμού για την ανάδειξη οριστικού αναδόχου για την προμήθεια: Προμήθεια υλικού συντήρησης αγροτικών δρόμων Δ.Ε. Αμβρακικού, Δ.Ε. Φιλοθέης και Δ.Ε. Ξηροβουνίου ’’**

Στην Άρτα, σήμερα, 29-01-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **2182/25-01-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Κοσμάς Ηλίας**  **3. Βασιλάκη –Μητρογιώρου**  **Βικτωρία**  **4. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (4) έκτακτα θέμα.

Ο κ. Πρόεδρος εισηγούμενος το **1ο** έκτακτο: **Έγκριση**  **ή μη πρακτικού επιτροπής διαγωνισμού για την ανάδειξη οριστικού αναδόχου για την προμήθεια: Προμήθεια υλικού συντήρησης αγροτικών δρόμων Δ.Ε. Αμβρακικού, Δ.Ε. Φιλοθέης και Δ.Ε. Ξηροβουνίου** έθεσε υπόψη της Επιτροπής το από 25-1-2018 πρακτικό της Επιτροπής διαγωνισμού το οποίο έχει ως εξής: Στην Άρτα και στο Δημοτικό Κατάστημα σήμερα 25 Ιανουαρίου 2018 ημέρα Πέμπτη συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 9/2018 Απόφαση της Οικονομικής Επιτροπής, αποτελούμενη από τους: κ. Νούτση Μιράντα ως Πρόεδρο και κ. Ρίζου Ευαγγελία , Γιαμούρης Ευάγγελος ως μέλη, για να προβεί στον έλεγχο των δικαιολογητικών κατακύρωσης που κατατέθηκαν για το διαγωνισμό με αρ.πρωτ. διακήρυξης 40213/19-10-2017 για την προμήθεια υλικού συντήρησης αγροτικών δρόμων Δ.Ε. Αμβρακικού, Δ.Ε. Φιλοθέης και Δ.Ε. Ξηροβουνίου προϋπολογισμού 24.800,00€ (συμπεριλαμβάνεται ο Φ.Π.Α 24%).

Έχοντας υπόψη:

1. Τις διατάξεις του Νόμου 4412/2016
2. Την υπ’ αριθμ.530/2017 Απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την υπ’ αριθμ. 40213/19-10-2017 Διακήρυξη του διαγωνισμού
4. Τα από 31-10-2017 και 30-11-2017 πρακτικά της Επιτροπής
5. Την υπ’ αριθμ.637/2017 Απόφαση της Οικονομικής Επιτροπής περί έγκρισης των πρακτικών
6. Τα αρ. πρωτ.49130/14-12-2017 έγγραφο για το άνοιγμα των οικονομικών προσφορών
7. Το από 18-12-2017 πρακτικό αποσφράγισης των οικονομικών προσφορών
8. Την υπ’ αριθμ.659/2017 Απόφαση της Οικονομικής Επιτροπής περί ανάδειξης προσωρινού αναδόχου
9. Τις υπ’ αριθμ.49814/20-12-2017 και 17/2-1-2018 προσκλήσεις κατάθεσης δικαιολογητικών κατακύρωσης των προσωρινού αναδόχου.
10. Τα υπ’ αριθμ.49968/21-12-2017 και 609/8-1-2018 έγγραφα του προσωρινού αναδόχου

η Επιτροπή προχώρησε στον έλεγχο των δικαιολογητικών κατακύρωσης του προσωρινού αναδόχου και διαπίστωσε ότι δεν συντρέχουν στο πρόσωπό του οι λόγοι αποκλεισμού της παρ. 2.2.3. της Διακήρυξης.

Η Επιτροπή γνωμοδοτεί προς την Οικονομική Επιτροπή για την **κατακύρωση του διαγωνισμού για**

την προμήθεια υλικού συντήρησης αγροτικών δρόμων Δ.Ε. Αμβρακικού, Δ.Ε. Φιλοθέης και Δ.Ε. Ξηροβουνίου **στην εταιρεία LAFARGE BETON ABEE** διότι προσέφερε την χαμηλότερη τιμή των 3,50€/τν χωρίς τον ΦΠΑ 24%, δηλαδή συνολική δαπάνη 19.442,50€ χωρίς τον ΦΠΑ (24.108,70€ συμπεριλαμβανομένου του ΦΠΑ).

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και το από 25-1-2018 Πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 25-1-2018 πρακτικό του συνοπτικού διαγωνισμού για την προμήθεια**: Προμήθεια υλικού συντήρησης αγροτικών δρόμων Δ.Ε. Αμβρακικού, Δ.Ε. Φιλοθέης και Δ.Ε. Ξηροβουνίου** που αφορά την ανάδειξη ως οριστικού αναδόχου του διαγωνισμού **την εταιρεία LAFARGE BETON AEBE** διότι προσέφερε την χαμηλότερη τιμή των 3,50€/τν χωρίς τον ΦΠΑ 24%, δηλαδή συνολική δαπάνη 19.442,50€ χωρίς τον ΦΠΑ (24.108,70€ συμπεριλαμβανομένου του ΦΠΑ).

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 12/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*