**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 20/2018**

**ΑΔΑ:** **Ω20ΓΩΨΑ-Η3Σ**



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 6ο/2018 Της 29Ης ΙΑΝΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού αποσφράγισης Οικονομικών Προσφορών για την προμήθεια: Προμήθεια οχημάτων (τρακτέρ με καταστροφέα- τμήμα 2 ) Δήμου Αρταίων ’’**

Στην Άρτα, σήμερα, 29-01-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **2182/25-01-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Κοσμάς Ηλίας**  **3. Βασιλάκη –Μητρογιώρου**  **Βικτωρία**  **4. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (4) έκτακτα θέμα.

Ο κ. Πρόεδρος εισηγούμενος το 5ο τακτικό θέμα**: Έγκριση πρακτικού αποσφράγισης Οικονομικών Προσφορών για την προμήθεια: Προμήθεια οχημάτων (τρακτέρ με καταστροφέα- τμήμα 2 ) Δήμου Αρταίων** έθεσε υπόψη της Επιτροπής το από 21-01-2018 πρακτικό της επιτροπής διαγωνισμού για την ανωτέρω μελέτη το οποίο έχει ως εξής: Στην Άρτα και στο Δημοτικό Κατάστημα σήμερα 19 Ιανουαρίου 2018 ημέρα Παρασκευή συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Νούτση Μιράντα ως Πρόεδρο και κ. Ρίζου Ευαγγελία , Γιαμούρης Ευάγγελος ως μέλη, για να προβεί στην ηλεκτρονική αποσφράγιση των οικονομικών προσφορών που κατατέθηκαν για το διαγωνισμό με αρ.πρωτ. διακήρυξης 29329/31-7-2017, για την «Προμήθεια οχημάτων (τρακτέρ με καταστροφέα – τμήμα 2)», προϋπολογισμού 41.800,00€ χωρίς Φ.Π.Α..

Έχοντας υπόψη:

1. Τις διατάξεις του Νόμου 4412/2016
2. Την αρ. 260/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την αρ. 426/2017 απόφαση της Οικονομικής Επιτροπής με την οποία αποφασίσθηκε η διενέργεια νέου διαγωνισμού και η τροποποίηση των τεχνικών προδιαγραφών για το τμήμα 2 εγκρίθηκαν οι τεχνικές προδιαγραφές και οι όροι της Διακήρυξης
4. Την υπ’ αριθμ. 29329/31-07-2017 Διακήρυξη του διαγωνισμού
5. Το από 20-12-2017 πρακτικό της Επιτροπής
6. Την αρ. 680 /2018 απόφαση της Οικονομικής Επιτροπής περί έγκρισης του πρακτικού
7. Το αρ.1489/16-1-2018 έγγραφο για το άνοιγμα των οικονομικών προσφορών

η Επιτροπή προχώρησε στην ηλεκτρονική αποσφράγιση της οικονομικής προσφοράς του μοναδικού συμμετεχόντα στο διαγωνισμό, με την επωνυμία : AGROTECH S.A. ΜΠΟΖΑΤΖΙΔΗΣ – ΜΗΤΣΙΟΛΙΔΗΣ ΑΝΩΝΥΜΗ ΕΤΑΙΡΕΙΑ και αφού προέβη στους απαιτούμενους ελέγχους διαπίστωσε τα εξής :

**« ΠΡΟΜΗΘΕΙΑ ΟΧΗΜΑΤΩΝ (ΤΡΑΚΤΕΡ ΜΕ ΚΑΤΑΣΤΡΟΦΕΑ – ΤΜΗΜΑ 2) » προϋπολογισμού 41.800,00 χωρίς ΦΠΑ**

|  |  |  |
| --- | --- | --- |
| ΔΙΑΓΩΝΙΖΟΜΕΝΟΣ | AGROTECH S.A. ΜΠΟΖΑΤΖΙΔΗΣ – ΜΗΤΣΙΟΛΙΔΗΣ ΑΝΩΝΥΜΗ ΕΤΑΙΡΕΙΑ | λ = ΠΡΟΣΦΕΡΘΕΙΣΑ ΤΙΜΗ/ ΤΕΛΙΚΗ ΒΑΘΜΟΛΟΓΙΑ |
| ΟΙΚΟΝΟΜΙΚΗ ΠΡΟΣΦΟΡΑ (ΤΡΑΚΤΕΡ) (χωρίς ΦΠΑ) | 35.000,00 € | 35.000,00/102,5 = 341,46 |
| ΟΙΚΟΝΟΜΙΚΗ ΠΡΟΣΦΟΡΑ (ΚΑΤΑΣΤΡΟΦΕΑΣ ΧΟΡΤΩΝ) (χωρίς ΦΠΑ) | 6.800,00 € | 6.800,00/104= 65,38 |

Η Επιτροπή **γνωμοδοτεί** προς την Οικονομική Επιτροπή για την **ανάδειξη της εταιρείας** AGROTECH S.A. ΜΠΟΖΑΤΖΙΔΗΣ – ΜΗΤΣΙΟΛΙΔΗΣ ΑΝΩΝΥΜΗ ΕΤΑΙΡΕΙΑ ως προσωρινή αναδόχου του διαγωνισμού γιατην «προμήθεια οχημάτων (τρακτέρ με καταστροφέα – τμήμα 2)», διότι προσέφερε την πλέον συμφέρουσα από οικονομική άποψη προσφορά (41.800,00 € χωρίς τον ΦΠΑ 24%)

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 19-01-2018 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 19-01-2018 πρακτικό της επιτροπής διαγωνισμού που αφορά την ανάδειξη της εταιρείας **AGROTECH S.A. ΜΠΟΖΑΤΖΙΔΗΣ – ΜΗΤΣΙΟΛΙΔΗΣ ΑΝΩΝΥΜΗ ΕΤΑΙΡΕΙΑ** ως προσωρινής αναδόχου του διαγωνισμού γιατην «**προμήθεια οχημάτων (τρακτέρ με καταστροφέα – τμήμα 2)**», διότι προσέφερε την πλέον συμφέρουσα από οικονομική άποψη προσφορά (41.800,00 € χωρίς τον ΦΠΑ 24%)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 20 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*